《泛舟三首 其一》
宋代·刘敞

冰泮池水绿，春意亦已归。长杨特多思，浩荡随风飞。

弄舟不用楫，漾漾陶春晖。回还无终极，孰谓江湖非。

举觞属坐人，行乐常苦稀。一醉捐百虑，念子勿相违。

乘日复来游，北林稍芳菲。当令鱼与鸟，识我心无机。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。